नई दिल्ली | शीर्ष भारतीय महिला बैडमिंटन खिलाड़ी सायना नेहवाल ने गुरुवार को ट्वीट कर अपने कंधे में दर्द होने की बात साझा की। ओलम्पिक कांस्य पदक विजेता सायना ने ट्वीट किया, “कंधे में हल्का दर्द है, उम्मीद है जल्द ही ठीक हो जाऊंगी।” अगले सप्ताह शुरू हो रहे इंडियन ओपन सुपरसीरीज से ठीक पहले सायना के कंधे में आई यह परेशानी चिंता का सबब है। सायना ने वर्ष की शुरुआत सैयद मोदी इंटरनेशनल ग्रांप्री गोल्ड खिताब जीतने के साथ की और इसके बाद ऑल इंग्लैंड ओपन सुपरसीरीज ग्रांप्री गोल्ड के फाइनल में पहुंचने वाली पहली महिला खिलाड़ी बनीं। सायना ने अपने जबरदस्त प्रदर्शन के बल पर विश्व वरीयता में दूसरा स्थान भी हासिल किया।
awa_Deva